b'\n_START_ARTICLE_\nMarko Tu\xc5\xa1ek (slikar)\n_START_SECTION_\n\xc5\xbdivljenjepis\n_START_PARAGRAPH_\nMarko je \xc5\xbee kot majhen otrok veliko svojega \xc4\x8dasa pre\xc5\xbeivel v o\xc4\x8detovem ateljeju, kjer je opazoval svojega o\xc4\x8deta Vinka Tu\xc5\xa1ka, kako ustvarja slike in plastike, verjetno je \xc5\xbee takrat dobil veselje do barve in risbe in se tako zelo zgodaj seznanil z likovnimi zakonitostmi v kompoziciji, barvi, in pojmovanju prostora. Zanimal se je tudi za mnoga druga podro\xc4\x8dja vendar ga je polje vizualnosti vse bolj privla\xc4\x8dilo. Po kon\xc4\x8dani osnovni \xc5\xa1oli se je vpisal na Srednjo \xc5\xa1olo za oblikovanje in fotografijo v Ljubljani. Potem, ko jo kon\xc4\x8da, se odlo\xc4\x8di da gre na odslu\xc5\xbeenje voja\xc5\xa1kega roka v Banja Luko, nato pa za\xc4\x8dne obiskovati Akademijo za likovno umetnost v Ljubljani, kjer je leta 1988 diplomiral pri prof. Emeriku Bernardu. \xc5\xbde kot \xc5\xa1tudent se je umetni\xc5\xa1ko udele\xc5\xbeeval \xc5\xa1tevilnih akcij \xc5\xa0OLT-a in raznih razstav. Sedaj \xc5\xbeivi in ustvarja v Kranju._NEWLINE_Svoje diplomsko delo je opravil pri Emeriku Bernardu nato pa je vpisal slikarsko specialko pri prof. Metki Kra\xc5\xa1ovec. Med \xc5\xa1tudijem ga je pritegnil eden od klasi\xc4\x8dnih modernisti\xc4\x8dnih slikarskih problemov, materialnost slike, oziroma vpra\xc5\xa1anje, kako sliko osvoboditi vsakr\xc5\xa1ne iluzije. Pri re\xc5\xa1evanju tega problema se je zna\xc5\xa1el pred nepremagljivimi problemi, ki so ga pripeljali v tridimenzionalni prostor. S slikovnim iluzionizmom je moral kmalu narediti nekak\xc5\xa1en kompromis da je lahko  raziskoval odnose med snovnostjo slike in njeno sposobnostjo, da z razli\xc4\x8dnimi sredstvi podaja iluzije sveta. Razvil je zna\xc4\x8dilno slikarstvo, v katerem soo\xc4\x8da razli\xc4\x8dne slikarske in druge objekte (npr. najdene objekte in fotografije, les, kamen, glina, tkanina, papir, note, itd.), vse to je vpeto v njegove tridimenzionalne slike. Slike zapolni z lastnimi ob\xc4\x8dutji in spomini ter tako ustvari zna\xc4\x8dilno psiholo\xc5\xa1ko vibriranje slike. Svoje prve slike je Marko Tu\xc5\xa1ek razstavil leta 1986 v Kranju in z njimi debitiral kot slikar.'